armvectores/hy_wikipedia_2023 huggingface dataset:
Արքայախնձոր (տեսակ)

Արքայախնձոր, հայտնի է նաև որպես անանաս (լատ.՝ Ananas)՝ խոտաբույսերի ցեղ։ Հայրենիքը հարավային Ամերիկայի հյուսիս-արևելքն է։ Այս տեսակը՝ արքայախնձոր (Ananas comosus) կարևոր պտուղ է, լայնորեն տարածված է արևադարձային երկրներում։


== Կենսաբանական նկարագիր ==
Բազմաթիվ կողմնակի արմատները մշակելիս անմիջապես տերևը կլանում, խոնավություն է հավաքում այնտեղ։ Դարձնում է մսոտ հյութալի (վերապահելով խոնավության), եզրերը փշոտ ատամնավոր, երկարությունը մինչև 80 սմ է, ծածկված հաստ հյուսվածքներով։ Համաձայն խորին բջջային շերտի մեծ բջիջների գտնվող հյուսվածքի՝ պտուղը անձրևոտ սեզոնին խոնավություն է կուտակում։ Ձևավորված է վարդագույն տերևներով, բարձրությունը հասնում է մինչև 60 սմ, խիտ ծածկված է երկսեռ ծաղիկներով։
Ծաղկումը տևում է 15-20 օր, և արդյունքն այն է, միանվագ ոսկեգույն-դեղին է, որը հանդիսանում է խթան, ծաղկակիցը (լուսաբանող տերևներ, ծաղիկներ) և առանցքը ծաղկավոր։ Վերևում միշտ զարգանում է, վեգետատիվ թողնում - «կատարը»։


== Տարածվածություն ==
Հայտնի է 8-9 տեսակ, տարածված է արևադարձային երկրներում, Բրազիլիայում, Գվինեայում, Պարագվայում։ Բրազիլիայում դեռևս աճում է արքայախնձորի վայրի տեսակը, իսկ Հոլանդիայում այն սովորել են աճեցնել ջերմոցում։


== Նշանակություն ու օգտագործում ==
Արքայախնձորը արժեքավոր սննդի տեսակ է։ Զարմանալի բուժական հատկությունները պայմանավորված են միջուկում պարունակվող սննդարար նյութերով։ Նրա մեջ պարունակվող ամենաօգտակար նյութը համարվում է բրոմելիայինը։
Շնորհիվ կենսաբանորեն ակտիվ նյութերի արքայախնձորն ունի օգտակար հատկություններ։ Այս ֆերմենտը կարգավորում է սպիտակուցների յուրացումը, սա էլ իր հերթին նպաստում է ստամոքսին, խթանում է մարսողությունը, մաքրում է աղիները, նվազեցնում է արյան մածուցիկությունը, մաքրում է արյունը բարձրացնում դիմադրողականությունը։ Սակայն, պետք է նաև հիշել, որ արքայախնձորը ունի մի սուր արտադրանք, որը ստամոքսային հիվանդությունների ժամանակ օգտագործել խորհուրդ չի տրվում։
Տերևների մեջ կան բազմաթիվ ամուր մանրաթելեր, որի շնորհիվ արքայախնձորը մշակում են նրանից թել ստանալու նպատակով։


== Արտադրություն ==
Անանասի առաջատար արտադրողը 2012 թվականին Միացյալ Նահանգներն էր (12.3%), Թաիլանդը (11.4%) և Ֆիլիպինները (10,9%)։


== Տեսակներ ==
Ըստ բազայի գործարանի տվյալների ցանկը ներառում է 9 տեսակներ։

Ananas ananassoides
Ananas bracteatus
Ananas comosus
Ananas fritzmuelleri
Ananas lucidus
Ananas monstrosus
Ananas nanus
Ananas parguazensis
Ananas sagenaria


== Պատկերասրահ ==

		
		
		
		
		
		
		


== Ծանոթագրություններ ==
Չեռնոբիլի ատոմակայան

Չեռնոբիլի ատոմային էլեկտրակայան (ուկր.՝ Чорнобильська атомна електростанція, ռուս.՝ Черно́быльская атомная электростанция), պաշտոնապես՝ Վ. Ի. Լենինի անվան Չեռնոբիլի ատոմային էլեկտրակայան, չօգտագործվող ատոմակայան՝ տեղակայված Ուկրաինայի հյուսիսում՝ Պրիպյատ ուրվական քաղաքի հարևանությամբ։ Համանուն ավանից գտնվում է 14,5 կմ դեպի հյուսիս-արևմուտք։ Ատոմակայանից 16 կմ դեպի արևմուտք գտնվում է Ուկրաինայի և Բելառուսի պետական սահմանը, իսկ մայրաքաղաք Կիևից հեռու է 110 կմ-ով։
Ատոմակայանը չի գործում սկսած 1986 թվականի ապրիլի 26-ից, երբ վթարի է ենթարկվում չորրորդ ռեակտորը, ինչի արդյունքում այնտեղից դուրս է թռչում հսկայական քանակության ռադիոակտիվ փոշի, և տարածքը ենթարկվում է սուր ռադիացիայի ու դառնում չափազանց վտանգավոր ապրելու համար։ Տարածքի ռադիոակտիվ թունավորումը կազմել է 50 միլիոն կյուրի, սակայն, ըստ որոշ գիտնականների՝ այն հասել է 10 միլիարդ կյուրիի, ինչը 200 անգամ գերազանցում է նորման և հարյուրավոր անգամներ բարձր է Նագասակիի և Հիրոսիմայի ռմբակոծումներից ստացված ռադիացիայից։
Չեռնոբիլի ատոմակայանի վթարը համարվում է խոշորագույնը ատոմային վթարների մեջ։


== Արտաքին հղումներ ==
Պաշտոոնական կայք (Ուկրաիներեն)
Չեռնոբիլի ատոմակայանը գուգլ քարտեզում


== Ծանոթագրություններ ==
Նրա հրաժեշտի խոնարհումը

«Նրա հրաժեշտի խոնարհումը» (անգլ.՝ His Last Bow)՝ անգլիացի գրող Արթուր Կոնան Դոյլի գրած պատմվածքը, որը պատմում է հայտնի հետախույզ Շերլոկ Հոլմսի մասին։ Ընդգրկվում է նույնանուն՝ «Նրա հրաժեշտի խոնարհումը» հավաքածուի մեջ։ Հրատարակվել է 1917 թվականին Strand Magazine-ում։ Շերլոկ Հոլմսի մասին պատմող վերջին պատմվածքը (սակայն ոչ վերջին հրատարակված, «Շերլոկ Հոլմսի արխիվը» հավաքածուի պատմվածքները հրատարակվել են 1921-1927 թվականներին)։


== Սյուժե ==
1914 թվականի օգոստոսի 2, Առաջին համաշխարհային պատերազմի սկզբից։ Իր տանը, Անգլիայի ափերից մեկում, գերմանական լավագույն լրտեսներից մեկը՝ ֆոն Բորկը ընդունում է Մեծ Բրիտանիայում գտնվող Գերմանական կայսրության դեսպանության առաջին քարտուղար ֆոն Հերլինգին։ Խոսակցության ընթացքում, որի ժամանակ քննարկվում էր հետագա պատերազմի հեռանկարները, ֆոն Բորկը հպարտորեն ցույց է տալիս ֆոն Հերլինգին անկիզելի գանձապահարանը, որտեղ բրիտանական բանակի և նավատորմի մասին գաղտնի փաստաթղթեր են դրված։ Լավագույն գործակալներից մեկը, ով ձեռք է բերել այդ թղթերի մեծ մասը, ըստ ֆոն Բորկի, ոմն Օլտեմոնտն է։ Նա իռլանդական ծագմամբ ամերիկացի է, ով ատում է Անգլիան և դրա պատճառով օգնում է գերմանացի լրտեսին։
Որոշ ժամանակ անց, երբ ֆոն Հերլինգեմը մեկնում է ֆոն Բորկի մոտ, որպես վարորդ մեքենայով ժամանում է Օլտեմոնտը, ոմն «ամրակազմ, ալեհեր բեղերով տղամարդ»։ Օլտեմոնտը ֆոն Բորկի հետ իր հետագա ճակատագիրն է քննարկում, քանի որ վախենում է, որ ֆոն Բորկը դիտավորությամբ կմատնի իր գործակալներին։ Ֆոն Բորկը հանգստացնում է Օլտեմոնտին և առաջարկում է Նիդերլանդների տրանզիտով Նյու Յորք մեկնել։ Ֆոն Բորկը պահանջում է իրեն հանձնել գաղտնի փաստաթղթերը, սակայն փոխարենը Օլտեմոնտը 500 ֆունտ ստերլին է պահանջում։ Երբ ֆոն Բորկը բացում է «գաղտնի փաստաթղթերով» փաթեթը, պարզվում է, որ դրա մեջ «Մեղուներ բուծելու գործնական ուղեցույց» է, իսկ գերմանացի լրտեսին անմիջապես բռնում և քլորոֆորմով քնեցնում են «Օլտեմոնտը» և նրա «վարորդը», ովքեր, պարզվում է, Շերլոկ Հոլմսը և դոկտոր Վաթսոնն են։
Մի քանի տարի առաջ Հոլմսը՝ Մեծ Բրիտանիայի վարչապետի անձնական խնդրանքով, որոշեց մտնել ֆոն Բորկի լրտեսական ցանց։ Անգլիան ատող իռլանդացի ամերիկացու դերը տանելով, Հոլմսը կարողացավ ձեռք բերել ֆոն Բորկի վստահությունը և սկսեց նրան ապատեղեկատվություններ հաղորդել։ Պատերազմի նախօրեին բրիտանական կառավարությունը որոշեց ձերբակալել ֆոն Բորկին, որը և արեց Հոլմսը, իր հավատարիմ ընկերոջ՝ դոկտոր Վաթսոնի օգնությամբ։


== Էկրանավորում ==
«Քսաներրդ դարը սկսվում է» ֆիլմի սյուժետային գծում օգտագործվել է «Նրա հրաժեշտի խոնարհումը» պատմվածքը։
«Նրա հրաժեշտի խոնարհումը» բեմադրվել է 1994 թվականին BBC Radio-ի համար։


== Ծանոթագրություններ ==


== Արտաքին հղումներ ==
Պատմվածքը holmes.am կայքում
Պատմվածքը գուտենբերգի նախագծում
Մայորի

Մայորի (իտալերեն՝ Maiori), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 5685 մարդ, բնակչության խտությունը կազմում է 359 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 84010, հեռախոսային կոդ՝ 089։


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
Duna TV

Duna TV կամ Duna Televízió, հունգարական հեռուստաալիք, Magyar Televízió Հեռարձակվում է 1992 թվականի դեկտեմբերի 24-ից։ 2 հեռուստաալիքները՝ Duna TV և Duna World: Հեռարձակումը իրականացվում է նաև բարձր պարզության ֆորմատով։


== Արտաքին հղումներ ==
Պաշտոնական կայք (հունգարերեն)


== Ծանոթագրություններ ==
Սիլվանի գավառակ

Սիլվան, գավառակ Արևմտյան Հայաստանում, Դիարբեքիրի վիլայեթում։ Վարչական կենտրոնը Սիլվան գյուղաքաղաքն է։
Իր տարածքով մոտավորապես համապատասխանել է Մեծ Հայքի Աղձնիք աշխարհի Նփրկերտ գավառին։


== Պատմություն ==
Ըստ թուրքական աղբյուրենրի 1915 թ.-ի Մեծ եղեռնի ժամանակ բռնի ուժով տարագրվել են 6235 հայեր։


== Բնակչություն ==
1890-ական թվականներին ուներ 112 բնակավայր՝ 4119 տուն բնակչով, որից 1492-ը՝ հայ, իսկ 2382-ը՝ քուրդ, 245-ը՝ նեստորական ասորի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լը Կաստելե (Վերին Պրովանսի Ալպեր)

Լը Կաստելե (ֆր.՝ Le Castellet, օքս.՝ Lo Castelet), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լը Մե կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04041։


== Բնակչություն ==
Համայնքի բնակչությունը 2008 թվականին կազմում էր 257 մարդ։


== Կլիմա ==


== Տնտեսություն ==

2007 թվականի տվյալներով 151 աշխատունակ տարիքի մարդկանցից (15-64 տարեկան) 111-ը տնտեսապես ակտիվ էին, 40-ը անգործ (ակտիվության ցուցանիշը 73,5 %, 1999 թվականին եղել է՝ 62,0 %)։ 25 աշխատունակ բնակիչներից 98-ը աշխատում էին (57 տղամարդ և 41 կին), անաշխատանք էին 5 տղամարդ 8 կին։ 40 անգործ մարդկանցից 12-ը աշակերտներ կամ ուսանողներ են, 17-ը թոշակառու, 11-ը չէին աշխատում այլ պատճառներով։


== Տեսարժան Վայրեր ==
Սեն Պիեր ծխական եկեղեցին ռոմանական ոճով (1622 թվական)
Դղյակ Տեիյա (XVII դար)
Ֆոնտան Բորներ (1695 թվական)
Ալրաղաց


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Լը Կաստելե» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16 
«Լը Կաստելե» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Ջեյն Փիրս

Ջեյն Մինս Ապպլետոն Փիրս (անգլ.՝ Jane Means Appleton Pierce,մարտի 12, 1806(1806-03-12)[…], Hampton, Ռոքինգհեմ շրջան, Նյու Հեմփշիր, ԱՄՆ - դեկտեմբերի 2, 1863(1863-12-02), Անդովեր, Էսեքս շրջան, Մասաչուսեթս, ԱՄՆ), նախագահ Ֆրանկլին Պիրսի կինը և Միացյալ Նահանգների առաջին տիկինը`1853 թվականից մինչև 1857 թվականը։


== Մանկություն և հարսանիք ==
Ծնվել է Հեմփթոնում, Նյու Հեմփշիրում, եպիսկոպոս Ջեսսի Էփլթոնի, և Բոուդոյնի քոլեջի փոխնախագահ Էլիզաբեթ Մինս-Էփլթոնի ընտանիքում։ Երեխա ժամանակ Ջեյնը փոքր, ամաչկոտ և փխրուն երեխա է եղել։ Այն բանից հետո, երբ հայրը մահացել է, մոր հետ տեղափոխվել է Էմհերսթ, Նյու Հեմփշիր։
Թե ինչ պայմաններում են հանդիպել Ջեյն Ապլետոնը և Ֆրանկլին Փիրսը, անհայտ է։ 1834 թվականի նոյեմբերի 19-ին Պիրսը, 30 տարեկան հասակում, ամուսնացել է 28-ամյա Ջեյնի հետ՝ Էմհուրստում հարսնացու մոր տանը։ Համեստ արարողությունը անց է կացրել վարդապետ Սիլաս Այկենը։ Զույգերն իրենց մեղրամիսն անցկացրել են Վաշինգտոնի մերձակայքում։


== Երեխաներ ==
Նրանք ունեցել են ուներ երեք երեխա,բոլորը մահացել են մանուկ հասակում։

Ֆրանկլին Փիրս կրտսեր (1836) - մահացել է ծնվելուց երեք օր անց։
Ֆրենկ Ռոբերտ Պիրս (1839-1843) - Մահացել էհամաճարակային տիֆից։
Բենջամին Պիրս (ապրիլի 13, 1841 - հունվարի 6, 1853) - մահացել է գնացքի վթարի հետևանքով Պիրսի երդմնակալությունից երկու ամիս առաջ։


== ԱՄՆ առաջին տիկին ==
1852 թվականին Պիրսը դարձել է Դեմոկրատական կուսակցության նախագահի թեկնածու։ Այս լուրից Ջեյնը ուշաթափվել է։ Երբ Փենսը մեկնել էր Նյուպորտ, 11-ամյա որդի Բենջամինը գրել է նրան. «Հուսով եմ, որ նա չի ընտրվի, քանի որ ես չէի ցանկանա լինել Վաշինգտոնում, և ես գիտեմ, որ դու նույնպես»։ Բայց նորընտիր նախագահը համոզված էր, որ նոր գրասենյակը ձեռնտու է Ջենիին։
Պիրսը դեմ էր նախագահ ընտրվելու իր թեկնածությանը։ Երբ նրանց որդին՝ Բենջամինը, մահացել է գնացքի վթարից, Փիրսը դա համարել է Աստծո դժգոհությունը իր ամուսնու քաղաքական ամբիցիաներից։ Իր որդու մահից հետո Ջենին տառապում էր մելանխոլիայից, և նա թոշակի է անցել։ Պիրսը երբեք չի ապաքինվել ողբերգությունից։ Երկու տարի անցկացրել է Սպիտակ տան բնակելի սենյակներում։ Առաջին տիկնոջ պարտականությունները հանձնել է իր մորաքույր Էբբի Քենթ-Մինսը՝ զինվորական քարտուղար Ջեֆերսոն Դևիսի կնոջը։


== Մահ ==
Պիրսը մահացել է տուբերկուլյոզից (ինչպես նրա հայրը) 1863 թվականի դեկտեմբերի 2-ին Անդովերում, Մասաչուսեթս։ Նրան թաղել են Հյուսիսային գերեզմանատանը Կոնկորդում, Նյու Հեմփշիր, նրա ամուսինը թաղվել է նրա կողքին՝ 1869 թվականին։ 


== Ծանոթագրություններ ==


== Հղումներ ==
Նամակ Բենիամին Պիրսիին ՝ Ջեյն Պիրսից, Բենիամինի մահից հետո
Փոլ Բըրչ

Փոլ (Փոլի) Բըրչ (անգլ.՝ Paul "Polly" Birch, հունվարի 4, 1910 - հունիսի 5, 1982), ամերիկացի բասկետբոլիստ և բասկետբոլային մարզիչ։ Կարիերան ավարտել է 1948 թվականին։


== Արտաքին հղումներ ==
Վիճակագրությունը Justsportsstats.com կայքում(անգլ.)
Մուստլա (գյուղ, Պիհտլա շրջան)

Անվան այլ կիրառումների համար տե՛ս՝ ՄուստլաՄուստլա (էստ․՝ Mustla), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլխինգեն

Էլխինգեն (գերմ.՝ Elchingen), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 9187 մարդ (դեկտեմբերի 31, 2010)։ Զբաղեցնում է 24,87 կմ² տարածք։ Պաշտոնական կոդ՝ 09 7 75 139։ Բաժանված է 3 ենթաշրջանների։


== Բնակչություն ==


== Պատկերներ ==

		
		


== Ծանոթագրություններ ==


== Արտաքին հղում ==
Պաշտոնական կայք
Հինդ Ռոստոմ

Հինդ Ռոստոմ (արաբ․՝ هند رستم‎‎, նոյեմբերի 12, 1931(1931-11-12) կամ նոյեմբերի 11, 1926(1926-11-11), Ալեքսանդրիա, Եգիպտոսի թագավորություն - օգոստոսի 8, 2011(2011-08-08), Գիզա, Եգիպտոս), եգիպտական կինոյի ոսկե դարաշրջանի խորհրդանիշերից մեկը։ Արտաքին տեսքի շնորհիվ համարվել է Արաբիայի Մերիլին Մոնրոն։ Ծնվել է Եգիպտոսի ազնվական թուրք-չերքեզական ընտանիքում և իր ամբողջ կարիերայի ընթացքում նկարահանվել է ավելի քան 80 ֆիլմերում։


== Կենսագրություն ==
Ռոստոմը ծնվել է Ալեքսանդրիայում 1929 թվականին։ Հայրը եղել է ծագումով թուրք միջին դասի ներկայացուցիչ, մայրը՝ արիստոկրատ։ Կարիերան սկսել է 16 տարեկան հասակում՝ նկարահանվելով Azhaar wa Ashwak («Ծաղիկներ և փշեր») ֆիլմում։ Մեծ հաջողության է հասել 1955 թվականին, երբ ռեժիսոր Հասան Ալ Իմամն առաջարկել է նրան խաղալ Banat el Lail («Գիշերվա կինը»)։ Խաղացել է այնպիսի ֆիլմերում, ինչպիսիք են՝ Ibn Hamidu (1957), Յուսեֆ Շահինի Bab El Hadid («Կայարան») Ֆարիդ Շաքիի հետ (1958), Սալահ Աբու Սեյֆի La Anam («Արթուն») Ֆաթեն Համամայի, Օմար Շարիֆի, Ռուշդի Աբազայի հետ (1958), Sira' fi al-Nil («Պայքար Նեղոսում») Օմար Շարիֆի, Ռուշդի Աբազայի հետ (1959), Chafika el Koptia (1963)։ 
Ռոստոմը հայտնի է եղել որպես եգիպտական կինոյի «գայթակղության թագուհի» և արևելքի Մերիլին Մոնրո։ Կինոասպարեզից հեռացել է 1979 թվականին, քանի որ ցանկացել է, որ հանդիսատեսն իրեն միշտ լավ հիշի։
2002 թվականի դեկտեմբերին հրաժարվել է 1 միլիոն եգիպտական ֆունտ արժողությամբ իր կենսագրական ֆիլմում նկարահանվելու առաջարկից։


== Ամուսնություններ ==
Հասան Ռեդա, ռեժիսոր, նրա միակ դստեր՝ Բասանտի հայրը
Մոհամեդ Ֆայադ, բժիշկ


== Մահ ==
Մահացել է 2011 թվականի օգոստոսի 8-ին սրտի կաթվածից հոսպիլացավելուց մի քանի ժամ հետո։


== Ֆիլմեր ==
Ghazal El Banat (غزل البنات), 1949
Baba Amin (بابا أمين), 1950
El sittat maarfoush yiktibu, 1954
El Gassad, 1955
Banat el lail, 1955
Inta habibi, 1957
Ibn Hamidu, 1957
Bab el hadid (باب الحديد), 1958
La anam, 1958
Ismail Yasseen fi mostashfet al-maganin, 1958
Siraa fil Nil, 1959
Bayn el samaa wa el ard, 1960
"Eshaeat Hob", 1960
Chafika el Keptia, 1963
El Rahiba, 1965
3 Losoos, 1966
El khouroug min el guana, 1967
Madrasatee al-hisnaa, 1971
Wakr al-ashrar, 1972
Hayati azaab, 1979


== Ծանոթագրություններ ==


== Արտաքին հղումներ ==
Hind Rostom Internet Movie Database կայքում.
An interview with Hend Rostom. (Արաբերեն)Al-Ahram's article. (Արաբերեն)
Ամարաս (այլ կիրառումներ)

Ամարաս, կարող է վերաբերել՝

Ամարաս - գետակ Արաքսի ավազանում
Ամարաս - եկեղեցական թեմ Հայոց Աղվանքում, ենթարկվում է Աղվանից կաթողիկոսությանը<
Ամարաս - ԼՂՀ Մարտունիի շրջանի վարչակազմի պաշտոնաթերթ
Օրեխա

Օրեխա (իսպ.՝ Oreja (Guipúzcoa)), քաղաք և մունիցիպալիտետ Իսպանիայում, մտնում է Գիպուսկո նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Տալասանդեա շրջանում։ Բնակչությունը 123 մարդ (2010 թվականի տվյալներով)։ Տարածքը 5,85 կմ² է։ Քաղաքը պրովինցիայի վարչական շրջանից հեռու է 36 կմ։


== Պատմություն ==
Քաղաքը հիմնադրվել է 1845 թվականին։


== Ժողովրդագրություն ==


== Արտաքին հղումներ ==
Պաշտոնական էջ
Ayuntamiento de Orexa
Աստղարդ

Աստղարդ, կամ աստերոիդ (հուն․՝ αστρον - աստղ և ειδος - ձև, այսինքն աստղաձև), կոր, որը գծում է շրջանագծի 
  
    
      
        p
      
    
    {\displaystyle p}
   կետը, երբ այդ շրջանագիծը առանց սահելու գլորվում է 4 անգամ մեծ շառավիղ ունեցող շրջանագծով՝ այն շոշափելով ներսից։ Աստղարդը հիպոցիկլոիդ է։
Եթե կոորդինատական առանցքներն անցնում են աստղարդի գագաթներով (տես գծագիրը), ապա նրա հավասարումն ունի՝

  
    
      
        
          x
          
            2
            
              /
            
            3
          
        
        +
        
          y
          
            2
            
              /
            
            3
          
        
        =
        
          R
          
            2
            
              /
            
            3
          
        
        
      
    
    {\displaystyle x^{2/3}+y^{2/3}=R^{2/3}\,}
  , տեսքը (
  
    
      
        R
      
    
    {\displaystyle R}
  -ը մեծ շրջանագծի շառավիղն է)։Աստղարդի կամայական 
  
    
      
        M
      
    
    {\displaystyle M}
   կետում տարած շոշափողի և կոորդինատական առանցքների միջև ընկած 
  
    
      
        A
        B
      
    
    {\displaystyle AB}
   հեռավորությունը հաստատուն մեծություն է և հավասար է 
  
    
      
        R
      
    
    {\displaystyle R}
  -ի։
Սպիտակ փիղը (հեքիաթ)

Սպիտակ փիղը, հնդկական ժողովրդական հեքիաթ։


== Սյուժե ==
Հեքիաթը պատմում է Հիմալայների ստորոտում ապրող մի սպիտակ փղի մասին։ Ըստ սյուժեի, փիղը մի կույր և ծեր մայր ուներ։ 
Սպիտակ փիղն ամեն օր գնում էր անտառ և համեղ պտուղներ էր հավաքում իր մոր համար ու տալիս ընկերներին, որ տանեն մորը։ Սակայն ընկերներն իրենք էին ուտում հավաքածը։ Փիղը հեռանում է իր ընկերներից և իր մորը տանում է Քանդորանա լեռը։ 
Մի օր փիղն անտառում հանդիպում է մի մոլորված մարդու և օգնում է նրան դուրս գալ անտառից։ Մարդը, հասնելով Բենարես, տեղի թագավորին խորհուրդ է տալիս գտնել ու իր պալատ բերել սպիտակ փղին։ Փղորսները գտնում են փղին, և նա, չցանկանալով վնասել մարդկանց, թույլ է տալիս իրեն բռնել ու տանել թագավորի պալատ։ Այնտեղ փիղը հրաժարվում է որևէ ուտելիքից և թագավորին պատմում է իր տխրության պատճառը։ Իմանալով ծեր մոր մասին` թագավորը թույլ է տալիս փղին գնալ նրա մոտ։
Փիղը վերադառնում է և խնամում իր ծեր մորը մինչև իր կյանքի վերջը։ Երբ սպիտակ փիղը մահանում է, թագավորը նրա պատվին հուշարձան է կառուցում և ամեն տարի լճի ափին, հուշարձանի մոտ մարդիկ տոնախմբություն են կազմակերպում։


== Կերպարներ ==
Սպիտակ փիղ
Թագավոր
Փղի ծեր մայր
Փղի ընկերներ
Մոլորված մարդ
Փղորսներ


== Տերմինի կիրառում ==
Սպիտակ փիղ տերմինն ունի նաև այլ կիրառություններ։ Այն անգլիական թևավոր խոսք է (անգլ.՝ white elephant), նշանակում է կարողություն, որը պահելու համար տերը ծախսեր է անում, սակայն փոխարենը որևէ օգուտ չի ստանում։ 
Փղի կերպարն առհասարակ հաճախ է հանդիպում հնդկական հեքիաթներում, ֆիլմերում, տարբեր ստեղծագործություններում։


== Ծանոթագրություններ ==


== Արտաքին հղումներ ==
Белый слон
Վարիացիա (այլ կիրառումներ)

Վարիացիա (առաջացել է լատիներեն «ariatio» բառից, որը թարգմանաբար նշանակում է  «Փոփոխություն»)

երաժշտական թեմայի, նրա մեղեդու, նվագակցության կամ այլ տարրերի (երբեմն՝ միաժամանակ մի քանիսի) փոփոխությունն է։ Վարիաավ ցիան  երաժշտական կերպարի փոփոխման, զարգացման միջոց Է։ Վարիացիայի մեջ հետևողականորեն բացվում և զարգանում են պատկերի տարբեր կողմերը, որոնք, հարստանալով նոր գծերով, կարող են ձեռք բերել նախնականից տարբեր նոր բնույթ, բնութագիր։
Կոմպոզիցիայով ծավալուն, սովորաբար տեխնիկապես բարդ, ոչ մեծ դասական մենապար բալետում։ Միջնադարյան հայ գրականության մեջ վարիացիայի ժանրը զարգանում էր աստվածաշնչյան մոտիվների հիման վրա, և այն հասավ իր բարձրակետին Գր. Նարեկացու «Ողբերգության մատյանում»։


=== Գրականություն ===
1923 Բ.Պաստեռնակ «Թեմա և վարիացիաներ»
1977  Ջրբաշյան Էդ., Մախչանյան Հ. «Գրականագիտական բառարան»
And I Love Her

«And I Love Her», (հայերեն՝ Եվ ես սիրում եմ նրան), անգլիական The Beatles ռոք խմբի երգը՝ գրված Փոլ Մաքքարթնիի կողմից՝ Ջոն Լենոնի մասնակցությամբ։ Երգը նվիրված է Մաքքարթնիի այդ ժամանակվա սիրելիին՝ Ջեյն Էշերին։ Ստեղծագործությունը թողարկվել է 1964 թվականի հուլիսի 10-ին «A Hard Day’s Night» սկավառակի կազմում, իսկ 1964 թվականի հուլիսի 20-ին՝ սինգլի ձևաչափով («Բ»-կողմը՝ «If I Fell») թողարկվել է ԱՄՆ-ում. սինգլը #12 հորիզոնականին է հասել երաժշտական Billboard հիթ-շքերթում։
The Beatles-ը «And I Love Her» երգը Էբբի Ռոուդ ստուդիայից դուրս կատարելեն միայն մեկ անգամ։ 1964 թվականի հուլիսի 4-ին խումբը երգը կատարել է Top Gear ռադիո շոուի ժամանակ, որը հեռարձակվել է ռադիոյով երկու օր անց։ Աշխարհի տարբեր վայրերում ստեղծագործության այնքան տարբերակ կա, որքան կրկնվում է նրա վերջին կիթառային հատվածը։


== Ստեղծագործություն ==
Երեք օրվա ընթացքում երաժիշտները ստեղծագործությունը փոփոխելու բազում տարբերակներ են, մինչև չեն գտել ամենաօպտիմալ տարբերակը, որը ձայնագրել են ստուդիայում նույն օրը, ինչ «Tell Me Why» երգը։ Ամենապարզ, նուրբ և զգացմունքային երգը բոլոր նրանցից, որ կատարում էր խումբը այդ ընթացքում, կառուցված է հիմնականում ակուստիկ գործիքավորման վրա։ Այս երգը խմբի առաջին բալլադներից մեկն է դարձել, որի անվանումը հանդիպում է նախադասության կեսերում։ Փոլ Մաքքարթնին շատ ուրախ էր հաջող գաղափարի իրագործման համար։
Երգի մեծ մասը կառուցված է E և C#m տոնայնություններում։ Երգում նաևտոնայնությունների փոփոխություն է տեղի ունենում սոլոյից առաջ դեպի F մաժոր։ Ստեղծագործության վերջում գործածվում է պիկադիրյան տերցիան (մաժորային հնչողության մեծ տերցիայի անվանումը, որ ծառայում է մինորային պիեսի ավարտ) և բավականին շատ գործածվել է XVII դարում մի շարք հեղինակների կողմից, ներառյալ՝ գերմանացի կոմպզոիտոր Յոհան Սեբաստիան Բախը։
Հիմնականում երգը գրել է Փոլ Մաքքարթնին, սակայն գրելու մեջ մասնակցություն է ունեցել նաև Ջոն Լենոնը։ «Փլեյբոյ» ամսագրին տված հարցազրույցներից մեկում Լենոնը նշել է, որ երգի գրելու ընթացքում իր ներդրումը մեջտեղի 8 տակտերն են («A love like ours/Could never die/As long as I/Have you near me»)։ Մաքքարթնին նշում էր, որ.

Հիմնական կիթառային գրիֆը մտածել է Ջորջ ՀարիսոնըԵրգը գրվել է Լոնդոնում, Ուիմփոլ փողոցում գտնվող տանը, որ պատկանում էր Ջեյն Էշերի ծնողներին։
Anthology 1 ձայնասկավառակում գտնվում է երգի երկրորդ դուբլը, որը մի քանի տարբերություններ ունի. ինքը՝ ստեղծագործությունը, տևում է 1 րոպե 52 վայրկյան, սկզբում չկա Հարիսոնի մտածած կիթառային գրիֆը, սոլո հատվածները ձայնագրված են էլեկտրակիթառի վրա, իսկ Ռինգո Սթարի բոնգոյի փոխարեն հարվածային գործիքներ են գործածվում։ Նաև պարզ լսվում է, որ Մաքքարթնին երկրորդ տան բառերը մոռանում է։


== Կազմ ==
Ջոն Լենոն՝ ակուստիկ կիթառ
Փոլ Մաքքարթնի՝ վոկալ, բաս կիթառ
Ջորջ Հարիսոն՝ ակուստիկ կիթառ
Ռինգո Սթար՝ բոնգո, կլավե


== Ծանոթագրություններ ==


== Արտաքին հղումներ ==
«And I Love Her» երգի ծանոթագրություններ և երգի բառեր (անգլ.)
«And I Love Her» երգի ակորդները
Հոնգ Ջոնգ Հյոն

Հոնգ Ջոնգ Հյոն (հանգըլ՝ 홍종현, կորեերենի նոր ռոմանականացում՝ Hong Jong-hyeon), հարավկորեացի դերասան և մոդել։


== Կարիերա ==
Հոնգ Ջոնգ Հյոնը դեբյուտ է արել 2008 թվականին, իր նկարահանված առաջին ֆիլմը «Հեյ Թոմ»-ն է։ Նույն թվականին սկսնակ դերասանը հայտնվեց միանգամից երկու ֆիլմում, որոնցից մեկը «Սառած ծաղիկ» ֆիլմն է։
2009 թվականին նա առաջին անգամ ստացավ իր դերը «Heading to the Ground» հեռուստաշոուում։
2010 թվականին Ջոնգ Հյոնը մասնակցեց «Oh! My Lady» շոուին։ Որից հետո հնարավորություն ստացավ նկարահանվել «Jungle Fish 2»-ում, գլխավոր դերում։ Ֆիլմի հաջողությունը օգնեց Ջոնգ Հյոնի ֆիլմի կարիերայի առանընթացին։
2011 թվականին նա մասնակցեց ևս երեք շոուների, որոնք նույնպես հասան հաջողության («White Christmas», «Warrior Baek Dong Soo» и «Vampire Idol»)
Թեև այս դերասանի դերերի մեծ մասը գլխավոր չէին, բայց այս շոուների հանրահայտ լինելը օգնեց նրան դառնալ իսկական աստղ։
2012 թվականին նա մասնակցեց ամենահայտնի շոուներից մեկի՝ «Wild Romance»-ի նկարահանումներին։ Ջոնգ Հյոնը նկարահանվել է նաև «Dear You» հեռուստասերիալում, որն առաջ է բերում այն խնդիրը, ինչպես նախկին սիրո վերադարձը։


== Ֆիլմագրություն ==


=== Հեռուստասերիալներ ===


=== Ֆիլմ ===


=== Ներկայացումներ ===


=== Երաժշտաան տեսահոլովակներ ===


== Մրցանակաբաշխություներ և նոմինացիաներ ==


== Ծանոթագրություններ ==
Դանիայի ամենաբարձր շենքերի ցանկ

Այստեղ ներկայացված է Դանիայի ամենաբարձր շինությունների ցանկը:Նշված բոլոր շենքերը ունեն 50 մետր և ավելի բարձրություն։


== Կառուցված շինությունները ==


== Նախագծվող և կառուցվող շենքերը ==


== Տես նաև ==
List of tallest structures in Denmark


== Ծանոթագրություններ ==


== Արտաքին հղումներ ==
Emporis: Denmark(չաշխատող հղում)
Structurae: Denmark
NGC 1901

NGC 1901, ցրված աստղակույտ Ոսկե Ձկնիկ համաստեղությունում։ Այս օբյեկտը մտնում է Նոր ընդհանուր կատալոգի կազմի մեջ։


== Տես նաև ==
Մեսյեի օբյեկտների ցանկ
Նոր ընդհանուր կատալոգ


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 1901
Սուրեն Գևորգյան

Սուրեն Խաչատուրի Գևորգյան (, Առաջաձոր), հայ մանկավարժ։ ՀԽՍՀ վաստակավոր մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։ ԽՄԿԿ անդամ (1944):


== Կենսագրություն ==
Սուրեն Գևորգյանը ծնվել է Ղափանի շրջանի Առաջաձոր գյուղում։ Ավարտել է Ղափանի 7-ամյա դպրոցը, Ֆաբգործուսը և, որպես փականագործ, աշխատանքի անցել պղնձահանքային կոմբինատում։ 1940 թվականին սովորել և ավարտել է Երևանի պետական համալսարանի երկրաբանական-աշխարհագրական ֆակուլտետը, այնուհետև աշխարհագրություն դասավանդել Ղափանի  Շրվենանց գյուղի դպրոցում։
1941 թվականին եղել է հրանոթի հաշվարկի կազմում, 1942 թվականին՝ հրետգնդի դպրոցի սան, 1943 թվականին՝ հրետանային մարտկոցի կրակային դասակի հրամանատար, իսկ 1944 թվականից՝ հրետանային դիվիզիոնի շտաբի պետ։ Գևորգյանը ակտիվ մասնակցություն է ունեցել Օրշա-Վիտեբսի և Քյոնիգսբերգի ուղղությամբ ծավալված ռազմական գործողություններին։ 1944 թվականին ռազմաճակատում ընդունվել է ԽՄԿԿ շարքերը։
1945 թվականին Գևորգյանն անցնել է մանկավարժական աշխատանքի. նշանակվել Ղափանի շրջժողկրթբաժնի տեսուչ, բաժնի վարիչ, հետագայում՝ № 1, 25 միջնակարգ դպրոցների տնօրեն։ Զբաղվել է նաև գիտահետազոտական աշխատանքով։ Գրել է մի շարք հոդվածներ, նաև՝ «Որոտանի գեոմորֆոլոգիա» աշխատությունը։
Մարտական և աշխատանքային ծառայությունների համար Գևորգյանն արժանացել է կառավարական բարձր պարգևների՝ Ալեքսանդր Նևսկու և «Կարմիր աստղի» շքանշանների,  մեդալների։


== Պարգևներ ==
ՀԽՍՀ վաստակավոր մանկավարժ
«Կարմիր աստղի» շքանշան
Ալեքսանդր Նևսկու շքանշան


== Ծանոթագրություններ ==
Դոլժոկ (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԴոլժոկԴոլժոկ (ուկրաիներեն՝ Довжок), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Դոլժոկ գյուղում բնակվում էր 4 263 մարդ։ Բնակավայրը զբաղեցնում է 6101 կմ² տարածք։ Բնակչության խտությունը կազմում էր 698,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Միգել շրջան (Նյու Մեքսիկո)

Անվան այլ կիրառումների համար տե՛ս՝ Սան Միգել շրջան (այլ կիրառումներ)Սան Միգել շրջան (անգլ.՝ San Miguel County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 12.217 կմ² է, բնակչությունը՝ 30.126 մարդ (2000 թ. տվյալներով)։ Շրջկենտրոնն է Լաս Վեգաս բնակավայրը։ Կազմավորվել է 1852 թ.։
Տերա (այլ կիրառումներ)

Տերա, կարող է վերաբերել՝

Տերա - տասնորդական նախածանց է, որը մեծացնում է ֆիզիկական մեծությունը 1012(1 000 000 000 000) անգամ
Տերա - գյուղ Կիպրոսի Հանրապետության Պաֆոսի շրջանում
Յուրի Անդրոպով

Յուրի Վլադիմիրովիչ Անդրոպով  (ռուս.՝ Юрий Владимирович Андропов, հունիսի 2 (15), 1914, Սոլունո-Դմիտրիևսկոյե, Անդրոպովի շրջան, Ստավրոպոլի երկրամաս, ՌԽՖՍՀ - փետրվարի 9, 1984(1984-02-09)[…], Մոսկվա, ԽՍՀՄ), խորհրդային քաղաքական գործիչ, ԽՍՀՄ ղեկավարը 1982-1984 թվականներին (ԽՄԿԿ կենտկոմի գլխավոր քարտուղար)։
Եղել է խորհրդային պետական և կուսակցական գործիչ, ԽՄԿԿ անդամ 1939 թվականից։ 1937–1951 թվականներին կոմերիտական և կուսակցական ղեկավար աշխատանք է վարել Յարոսլավլում և Կարելիայում։ 1951 թվականից աշխատել է ԽՄԿԿ Կենտկոմի ապարատում։
1953-1957 թվականներին ԽՍՀՄ-ի դեսպանն էր Հունգարիայում, 1957 թվականից՝ ԽՄԿԿ Կենտկոմի բաժնի վարիչ, 1961 թվականից՝ ԽՄԿԿ Կենտկոմի անդամ։ 1962–1967 թվականին եղել է ԽՄԿԿ Կենտկոմի քարտուղար։ 1973 թվականից՝ ԽՄԿԿ Կենտկոմի քաղբյուրոյի անդամ (թեկնածու 1967 թվականից)։ 1967 թվականից՝ ԽՍՀՄ Մինիստրների խորհրդին կից Պետական անվտանգության կոմիտեի նախագահ։ Եղել է ԽՍՀՄ 3-րդ, 4-րդ և 8-րդ գումարումների Գերագույն խորհրդի դեպուտատ։
Մահացել է 1984 թվականի փետրվարի 9-ին, Մոսկվայում։


== Ծանոթագրություններ ==
Միխաել

Միխաել՝ հայկական Միքայել անվանը համարժեք գերմանական (գերմաներեն՝ Michael) անուն; Ունի իգական՝ Միխաելա (գերմաներեն՝ Michaela) տարբերակը;


== Անունը կրողները ==
Միխայել Շումախեր(*1969 թ․)•Michael Schumacher•գերմանացի ավտոարշավորդ
Միխաել Հանեքե(*1942 թ․)•Michael Haneke•ավստրիացի կինոռեժիսոր և սցենարիստ
Միխայելա Շաֆֆրատ(*1970 թ․)•Michaela Schaffrath•գերմանացի պոռնոդերասանուհի
Կումբրես դե Էնմեդիո

Կումբրես դե Էնմեդիո (իսպ.՝ Cumbres de Enmedio), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 14 կմ2, բնակչությունը՝ 50 մարդ (2010 թվականի տվյալներով)։ Պրովինցիայի վարչական կենտրոնից գտնվում է 140 հեռավորության վրա։


== Ժողովրդագրություն ==


== Արտաքին հղումներ ==
Cumbres de Enmedio
Գլխավոր վկան (ֆիլմ, 1969)

«Գլխավոր վկան» (ռուս.՝ «Главный свидетель»), 1969 թվականի խորհրդային կատակերգություն, որը նկարահանվել է Անտոն Չեխովի պատմվածքների հիման վրա։
Ֆիլմի նկարահանումներն անցկացվել են Մուրոմում, այդ թվում՝ Նիկոլո-Նաբերեժնայա եկեղեցում։


== Սյուժե ==
Ֆիլմը նկարահանվել է Անտոն Չեխովի «Կնանիք», «Трубная площадь», «Ազդանշան», «Դատարանում» պատմվածքների հիման վրա։


== Դերերում ==
Ելենա Սանաևա – Մարիա Սեմյոնովնա Կապլունցովա, մեղադրյալ այրի
Ալեքսանդր Բելյավսկի – Մատվեյ Սավվիչ Նովոժիլով, վկա
Լարիսա Լուժինա – Վարվառա
Միխայիլ Կիսլով – Վասիլի Մաքսիմովիչ Կապլունցով
Պավել Վիննիկ – Լեբյոդկին
Վսևոլոդ Սանաև – Դյուդյա
Վերա Ալտայսկայա – Մալանյինա, խնամախոս
Լարիսա Դանիլինա – Սոֆյա
Ալեքսանդրա Դենիսովա – Դյուդյայի կինը
Բորիս Յուրչենկո – Գերասիմ Կոպիլով
Բորիս Բիտյուկով
Ալեքսանդր Լեբեդև – Ալյասկա
Վալենտին Բրիլեև
Դմիտրի Մասանով
Դանիիլ Նետրեբին – դատարանի գործավար
Գլեբ Ստրիժենով – դատարանի նախագահ
Իվան Ժևագո – մարդ դատարանում
Յուրի Լեոնիդով – դատարանի անդամ
Նիկոլայ Ռոմանով – փաստաբան


== Նկարահանող խումբ ==
Տնօրեն՝ Աիդա Մանասարովա
Սցենարիստ՝ Ալեքսանդր Վիտենզոն
Օպերատոր՝ Եվգենի Վասիլև
Կոմպոզիտոր՝ Նիկոլայ Սիդելնիկով
Տեղադրող ՝ Յուրի Տերեբիլով
Հնչյունային օպերատոր՝ Վլադիմիր Կրակովսկի


== Ծանոթագրություններ ==


== Արտաքին հղումներ ==
Каталог Мосфильма: «Главный свидетель»(չաշխատող հղում)
Наше кино: «Главный свидетель»
Кинофильм на сайте Кино-Театр
Գերմիկ

Գերմիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Advance

Advance , երկրորդ ստուդիական ալբոմն է LFO տեխնո-դուետի, բաց է թողնվել 1996 թվականին լեյբլ Warp Records-ից։


== Ալբոմի մասին ==
Advance վերջին ալբոմն է, որի ձայնագրմանը մասնակցել Գեզ Վարլին, մինչև կոլեկտիվը չէր կորել և զբաղվել սոլո կարիերայով։


== Ստեղծագործությունների ցանկ ==
«Advance»- 5:30
«Shut Down»- 4:51
«Loch Ness»- 4:48
«Goodnight Vienna»- 3:51
«Tied Up»- 5:22
«Them»- 4:10
«Ultra Schall»- 4:15
«Shove Piggy Shove»- 4:20
«Psychodelik»- 5:21
«Jason Voorhees»- 4:34
«Forever»- 5:29
«Kombat Drinking»- 5:11
Երագո կոն Օրագո

Երագո կոն Օրագո (իտալերեն՝ Jerago con Orago), կոմունա Իտալիայում, գտնվում է Լոմբարդիա մարզում՝ Վարեզե գավառում։

Բնակչությունը ըստ 2004 թվականի տվյալների կազմում է 4687 մարդ։ Բնակչության միջին խտությունը՝ 1172 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21040։ Հեռախոսային կոդը` 0331։
Այստեղ է ծնվել իտալացի հայտնի ֆուտբոլիստ «Միլան» ֆուտբոլային ակումբի խաղացող, 1994 թվականի Ֆուտբոլի աշխարհի փոխչեմպիոն Ալեսսանդրո Կոստակուրտան։


== Ծանոթագրություններ ==
Նիկ Հորնբի

Նիքոլաս Փիթր Ջոն  Հորնբի (անգլ.՝ Nick Hornby, ապրիլի 17, 1957(1957-04-17)[…], Ռեդհիլ, Ռեյգեյթ և Բանստեդ, Սյուրեյ, Անգլիա, Միացյալ Թագավորություն), անգլիացի գրող։ Իր ստեղծագործություններում նա անդրադարձել է ժամանակակից ժողովրդական, առօրեական թեմաների։ Նրա հերոսները հիմնականում երիտասարդներ են, ովքեր անհոգ կյանք են վարում։ Հորնբիի ստեղծագործությունների մի մասը էկրանավորվել է («Ֆուտբոլային տենդ», «Hi-Fi»,«Տղաս»),  իսկ «Զգացմունքների դաստիարակություն» (2009) և «Բրուքլին» (2015) մելոդրամների սցենարների համար առաջադրվել է «Օսկար»-ի և  BAFTA-ի։


== Կենսագրություն ==
Հորնբին ծնվել է 1957 թվականի ապիլի 17-ին, Լոնդոնից ոչ շատ հեռու գտնվող Ռեդհիլ քաղաքում, Սուրրեյ  կոմսությունում։ 11 տարեկանում նրա ծնողները ամուսնալուծվել են։ Որպեսզի կարողանա հաղթահարել այդ ամենը, նա տարվել է ֆուտբոլով և դարձել լոնդոնյան «Արսենալ»-ի երկրպագու։ Երկրպագուի տպավորությունների տակ էլ գրել է իր  ինքնակենսագրական «Ֆուտբոլային տենդ» գիրքը։
Մայդենհեդյան քերականական դպրոցն ավարտելուց հետո նա անգլերեն և գրականություն է ուսումնասիրել  Քեմբրիջի համալսարանում։ Ավարտելուց հետո այնտեղ դասավանդել է անգլերեն։ 1993 թվականից սկսվում է նրա՝ գրողի և լրագրողի կարիերան։


== Անձնական կյանք ==
Հորնբին ամուսնացել է երկու անգամ։ 1993 թվականին ծնվել է իր և իր առաջին կնոջ՝ Վիրջինիա Բոուելի որդի Դենին, որն աուտիզմ ուներ։ Դա է պատճառ  դառնում, որ Հորնբին դառնա աուտիզմ ունեցող երեխաների համար բարեգործություններ կազմակերպող Tree House  կազմակերպության անդամ և «Զրույց հրեշտակի հետ» գրքի վաճառքից առաջացած հասույթն  ուղղի այդ կազմակերպությանը։
Հորնբիի երկրորդ կինը պրոդյուսեր Ամանդա Փոսին է։ Նրանք ունեն երկու որդի։ Հորնբիի քույրը ևս գրող էր՝ Գիլլ Հորնբին։
Հորնբին երկրպագում է «Արսենալ» ֆուտբոլային ակումբին։


== Ստեղծագործություններ ==


=== Գեղարվեստական ստեղծագործություններ ===
Hi-Fi / High Fidelity (1995)
Իմ տղան / About a Boy (1998)
Ինչպես դառնալ բարի / How to Be Good (2002)
Երկար անկում (2006) / A Long Way Down (2005)
Սլեմ / Slam (2007)
Մերկ Ջուլիետտան (2010) / Juliet, Naked: a novel (2009)
Ծիծաղելի աղջիկը (2015)


=== Ինքնակենսագրական ստեղծագործություններ ===
Ֆուտբոլային տենդ / Fever Pitch (1992)
31 երգ / 31 Songs (2003)
Լոգորեա/ The Polysyllabic Spree (2004)
Տնային տնտեսությունն ընդդեմ կեղտի (2006)


=== Անթոլոգիաներ ===
Իմ սիրած տարին․ ֆուտբոլիստի հուշերը /My Favourite Year: A Collection of Football Writing (1993)
The Picador Book of Sportswriting (1996)
Զրույց հրեշտակի հետ / Speaking with the Angel (2000)


== Ծանոթագրություն ==


== Արտաքին հղումներ ==
Официальный сайт Ника Хорнби Archived 2019-05-21 at the Wayback Machine.(անգլ.)
Nick’s Fans — сайт поклонников Ника Хорнби(անգլ.)
Dina Baty։ «Ник Хорнби: «Я испытываю вдохновение до того, как начинаю писать»»։ Интервью сайту Theoryandpractice.ru
Մեքենահաշվողական կայան

Մեքենահաշվողական կայան, ՄՀԿ (ռուս.՝ Машиносчётная станция), նախկին խորհրդայուն Միությունում գործող վիճակագրական, հաշվապահական և պլանային տնտեսական ինֆորմացիայի մշակման հետ կապված հաշվարկներն իրականացնող կազմակերպությունների ցանց։ 
Հիմնական սարքավորումը բաղկացած է հաշվապերֆորացիոն լրակազմերից՝ ծակատիչներից, հսկիչ սարքերից, տեսակավորող հաշվողական մեքենաներից ու տաբուչյատորներից, որպես կանոն նաև մի քանի ստեղնային հաշվողական մեքենայից։ Տնտհաշվարկային խոշոր ՄՀԿ-ներն անվանվում են մեքենայացված հաշվարկի ֆաբրիկաներ (ՄՀՖ)։ Փոքր ծավալի աշխատանքներ կատարելու համար կազմակերպվում են մեքենահաշվողական բյուրոներ (ՄՀԲ), որոնցում օգտագործում են միայն ստեղնային հաշվողական մեքենաներ։ Ինֆորմացիայի մշակման առավել խոշոր կազմակերպություններ են հաշվողական կենտրոնները, որոնք հագեցված են էլեկտրոնային թվանշանային հաշվողական մեքենաներով։ ՄՀԿ-ում ինֆորմացիան ընդունվում է տարբեր փաստաթղթերի ձևով։ Տվյալների մշակման տեխնոլոգիական պրոցեսը պայմանականորեն բաժանվում է 3 փուլի՝ ա․ փաստաթղթերի ընդունում և նախնական մշակում, բ․ մեքենակիր ինֆորմացիայի նախապատրաստում և գրանցումների հսկում, գ․ պերֆոքարտերի խմբավորում և դրանց հսկողություն, տվյալների մշակում, ստացված ցանկագրերի ստուգում ու դրանց ձևակերպում։ ՄՀԿ-ի սարքավորումը տեղակայվում է առանձին շենքում, երբեմն փաստաթղթերի նախնական մշակման սարքերը դրվում են անմիջականորեն սպասարկվող ձեռնարկությունում (ՄՀԿ-ի մասնաճյուղերում), իսկ երրորդ փուլի օպերացիաները կատարող սարքերն օգտագործվում են կենտրոնացված կարգով։ 
Ըստ Հայկական սովետական հանրագիտարանի, ՄՀԿ-ներ եղել են Խորհրդային Հայաստանի գրեթե բոլոր շրջաններում։
Սուխովարինո (գյուղ, Յարցևսկի շրջան)

Սուխովարինո (ռուս.՝ Суховарино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2010 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դալար (Արարատի մարզ)

Անվան այլ կիրառումների համար տե՛ս՝ Դալար (այլ կիրառումներ)Դալար, գյուղ Հայաստանի Արարատի մարզում, Արտաշատ քաղաքից 3 կմ հյուսիս-արևմուտք, Արտաշատ Երևան խճուղու վրա։


== Պատմություն ==
Գյուղը հիմնադրվել է 1831 թվականին։ Անվանումը ստացել է 1935 թվականից, տեղադրված է Արարատյան դաշտում` Արաքս գետի ձախակողմյան հովտում, ծովի մակարդակից 835 մետր բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Հունվարյան միջին ջերմաստիճանը տատանվում է - 3 աստիճանից մինչև - 20 աստիճան։ Ամառը տևական է, մայիսից մինչև սեպտեմբեր։ Օդի միջին ջերմաստիճանը տատանվում է + 25 աստիճանից մինչև + 40 աստիճանի սահմաններում։ Երկարատև չոր կլիման բացասական է ազդում գյուղատնտեսության վրա։ Մթնոլորտային տարեկան տեղումների քանակը 250 - 300 մմ է։ Ագրոկլիմայական տեսակետից ոռոգելի լանդշաֆտը ընկած է բացարձակ ոռոգման գոտում։


== Բնակչություն ==


== Տնտեսություն ==
Համայնքն ունի 764 տնտեսություն, միջնակարգ դպրոց, մանկապարտեզ։ Գործում է 1894 թվականին կառուցված Սուրբ Մարիամ Աստվածածին եկեղեցին։
Համայնքի տնտեսության մասնագիտացված ճյուղը գյուղատնտեսությունն է, հիմնականում բանջարաբուծություն, խաղողագործություն, պտղաբուծություն։
Գյուղատնտեսական նշանակության հողատարածքը կազմում է 348,7 հա, որից 169,22 հա վարելահող, 20 հա պտղատու և 30 հա խաղողի տարածքներ։ Զբաղվում են նաև ծխախոտագործությամբ և հացահատիկային կուլտուրաների մշակությամբ։
Համայնքի հիմնախնդիրների մեջ կարևորվում է ոռոգման ցանցի արդիականացումը, նոր կիսախողովակագծերի հավելումը և 2 խորքային հորերի հորատումը։


== Տես նաև ==
Դալարի պատմության և մշակույթի անշարժ հուշարձանների ցանկ


== Ծանոթագրություններ ==

Դալար Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Յուրի Պոդլյասկի

Յուրի Ստանիսլավովիչ Պոդլյասկի (ռուս.՝ Юрий Станиславович Подляский, հունիսի 5, 1923(1923-06-05), Խաբարովսկ, ՌԽՖՍՀ, ԽՍՀՄ - հուլիսի 7, 1987(1987-07-07), Լենինգրադ, ՌԽՖՍՀ, ԽՍՀՄ), ռուս խորհրդային նկարիչ և գրաֆիկ, ՌԽՖՍՀ ժողովրդական նկարիչ, Լենինգրադի նկարիչների միության անդամ։


== Կենսագրություն ==
Ծնվել է 1923 թվականի հունիսի 5-ին Խաբարովսկում։ Ընտանիքի՝ Կալինինի շրջանի Վիշնիյ Վոլոչկի քաղաք տեղափոխվելուց հետո Յուրա Պոդլյասկին հաճախել էր տեղի Պիոներների տանը գտնվող նկարչական խմբակ։ 1938 թվականին մեկնել է Լենինգրադ և ընդունվել Համառուսաստանյան գեղարվեստի ակադեմիային կից միջնակարգ գեղարվեստական դպրոց։ 1942 թվականին դարձել է Լենինգրադի Ի․ Ե. Ռեպինի անվան գեղանկարչության, քանդակագործության և ճարտարապետության ինստիտուտի ուսանող, որը 1949 թվականին ավարտել է Բորիս Իոգանսոնի արվեստանոցում՝ գեղանկարչության նկարչի որակավորման շնորհմամբ։ Դիպլոմային աշխատանքը եղել է «Կալսում» ժանրային կտավը։
Յուրի Պոդլյասկին ցուցահանդեսներին մասնակցել է 1949 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Եղել է Լենինգրադի նկարիչների միության անդամ 1949 թվականից։ Կատարել է ստեղծագործական ուղևորություններ Սիբիրում, Կարելիայում, Մերձբալթիկայում, Վոլգայում, աշխատել է Գուրզուֆում, Նովգորոդում, Արխանգելսկում։ Այցելել Է Ալբանիա, Ֆրանսիա, Իտալիա, Անգլիա, Ավստրալիա, Նոր Զելանդիա, Հոլանդիա, Գերմանիա, Շվեդիա, Նորվեգիա։ Յուրի Պոդլյասկու ստեղծագործություններից են՝ «Կոլտնտեսային ՀԷԿ-ի լույսերը» (1950), «Լենինգրադ», «Նրանք սկսել են Եղբայրական ՀԷԿ» (ռուս․՝ «Они начинали Братскую ГЭС») (երկուսն էլ 1959), «Նորից գարուն է», «Կամուրջ Սենայի վրա», «Սկանդերբեգի զանգակատունը Կրուում» (բոլորը 1960), «Քաղաք Կասիմով։ Շուկայի հրապարակ», «Վոլգա։ Պլյոս» (երկուսն էլ 1962), «Իմ հասակակիցները։ Հյուսիսի փոստատարներ», «Целина живёт», «Բարաբինյան աշուն», «Ցրտաշունչ առավոտ» (բոլորը 1964), «Սզատագրում» (1975), «Գյուղի եզրին», «Այգիները ծաղկում են» (երկուսն էլ 1976), «Մայրուղային» (1977), «Արթնացած երկրամաս», «Դժվարին կիլոմետրեր» (երկուսն էլ 1980) և այլն։
1989-1992 թվականներին արդեն նկարչի մահից հետո նրա աշխատանքները հաջողությամբ ներկայացվել են Ֆրանսիայում  L' Ecole de Leningrad ռուսական գեղանկարչության ցուցահանդեսներում և աճուրդներում։
Մահացել է 1987 թվականի հուլիսի 7-ին Լենինգրադում։
Յու. Ս. Պոդլյասկու ստեղծագործությունները գտնվում են Ռուսական պետական թանգարանում, Տրետյակովյան պատկերասրահում, Ռուսաստանի, Իտալիայի, Մեծ Բրիտանիայի, Ճապոնիայի, Նորվեգիայի, Ֆրանսիայի և այլ երկրների թանգարաններում ու մասնավոր հավաքածուներում։


== Կոչումներ ==
ՌԽՖՍՀ արվեստի վաստակավոր գործիչ
ՌԽՖՍՀ ժողովրդական նկարիչ (1983)


== Ծանոթագրություններ ==


== Աղբյուրներ ==
Ադրբեջանի պաշտպանության նախարարություն

Ադրբեջանի պաշտպանության նախարարություն (ադրբ.՝ Azərbaycan Respublikası Müdafiə nazirliyi), Ադրբեջանի գլխավոր ռազմական գերատեսչություն։ Ադրբեջանի պաշտպանության նախարար նշանակում է Ադրբեջանի նախագահը։ Ներկայիս նախարարը Զաքիր Հասանովն է ։


== Պաշտպանության նախարարներ ==
Վալախ Բարշատլի, 1991 սեպտեմբեր - 1991 դեկտեմբեր,
Տաջեդին Մեհտիև, 1991 դեկտեմբեր - 1992 հունվար,
Շահիմ Մուսաև,
Թահիր Ալիև,
Ռահիմ Գազիև, 1992 մարտի 17 - 1993 փետրվար,
Դադաշ Ռզաև, 1993 փետրվար - 1993 հունիս,
Վահիդ Մուսաև, 1993 հունիս - 1993 հունիս,
Սաֆար Աբիև, 1993 հունիս - 1993 օգոստոս,
Մամեդրաֆի Մամեդով, 1993 սեպտեմբեր - 1995 փետրվար,
Սաֆար Աբիև, 1995 փետրվար - 2013,
Զաքիր Հասանով, 2013 հոկտեմբերի 23 - մինչ այժմ։


== Տես նաև ==
Ադրբեջանի զինված ուժեր
Ադրբեջանի ռազմական արդյունաբերության նախարարություն
Ադրբեջանի ցամաքային զորքեր


== Ծանոթագրություններ ==


== Արտաքին հղումներ ==
Азербайджанская армия реформируется по натовскому образцу Archived 2017-01-25 at the Wayback Machine.
Ալզաս (այլ կիրառումներ)

Ալզաս, կարող է վերաբերել՝

Ալզաս - գետակ Արաքսի ավազանում
Ալզաս - գետ Ռուսաստանում, հոսում է Կեմերովոյի մարզում, Մեծ Օսիպովայի վտակը
Ալզաս - գետ Ռուսաստանում, հոսում է Կեմերովոյի մարզում, Տայդոնի վտակը
Դավոս

Դավոս (տեղական բարբառով՝ ալեմանյան բարբառ՝ Tafaas, գերմ.՝ , ֆր.՝ Davos, իտալերեն՝ Davos, հազվադեպ՝ Tavate, ռոմանշ.՝ Tavau), քաղաք Շվեյցարիայի արևելքում, Գրաուբյունդեն կանտոնում։ Քաղաքը գտնվում է Լանդվասսեր գետի ափին։ Դավոսն առավել հայտնի է դարձել այնտեղ անցկացվող համաշխարհային ֆորումի արդյունքում։ Քաղաքը հայտնի հանգստավայր է։


== Պատմություն ==
Քաղաքի պատմությունը սկսում է 19-րդ դարից, երբ շվեյցարացի բժիշկները Դավոսի բարձրադիր հովտի կլիման համարեցին բարենպաստ՝ թոքերի հիվանդություն ունեցող մարդկանց համար։ Այստեղ բուժվող Ռոբերտ Լուիս Սթիվենսոնը գրեց «Գանձերի կղզին» աշխատությունը։ Դավոսում են տեղի ունենում Թոմաս Մանի «Կախարդական լեռը» վեպի իրադարձությունները։


== Սպորտ ==
1913 թվականին քաղաքում առաջին և վերջին անգամ անցկացվեց գնդակով հոկեյի Եվրոպայի առաջնությունը, որտեղ հաղթեց Անգլիան։ 1923 թվականից սկսած քաղաքում ամեն տարի անց է կացվում հոկեյի միջազգային Շպենգլերի գավաթ մրցույթը։
XX դարի կեսին քաղաքը դարձավ լեռնադահուկային խոշոր հանգստավայր։ 1971 թվականից սկսած քաղաքում ամեն տարի անց է կացվում Համաշխարհային տնտեսական ֆորումը, որը հաճախ անվանում են նաև «Դավոսի ֆորում»։
Դավոսը ամենաշատն է իր հարկի տակ ընդունել գեղասահքի աշխարհի առաջնությունը։ Այն Դավոսում անց է կացվել 11 անգամ, որոնցից առաջինը տեղի է ունեցել 1899 թվականին։


== Տես նաև ==
Համաշխարհային տնտեսական ֆորում
Դավոս լիճ


== Ծանոթագրություններ ==


== Արտաքին հղումներ ==
Դավոսի տուրիստական կազմակերպություն
Մաիդլա (գյուղ, Յուուռու շրջան)

Անվան այլ կիրառումների համար տե՛ս՝ ՄաիդլաՄաիդլա (էստ․՝ Maidla), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գետնանոճի Լավսոնի

Գետնանոճի Լավսոնի  (լատ.՝ Camaecyparis Lavsoniana), նոճազգիների ընտանիքին պատկանող 30-40 մ, երբեմն՝ ավելի բարձրությամբ գեղազարդ, մշտադալար ծառ է։


== Կենսաբանական նկարագիր ==

Պսակը նեղ բրգաձև է, ստորին հատվածներում քիչ լայնացած։ Ճյուղերը գրեթե հորիզոնական են՝ ունեն կախված ընձյուղներ։ Բնի և ճյուղերի կեղևը կարմրաշականակագույն է, երիտասարդ հասակում՝ հարթ, այնուհետև առաջանում են կլորավուն նուրբ շերտեր։ Ասեղնատերևները թփուկանման են, փայլուն, կանաչավուն կամ մոխրականաչավուն, խիտ դասավորված ընձյուղների վրա։ Կոները մանր են, կլորավուն շականակագույն, պատված թույլ կապտավուն խավով։ Երիտասարդ բուսակներն աճում են դանդաղ, 5 տարեկանից հետո աճը նկատելիորեն արագանում է։ Չափավոր ցրտադիմացկուն ծառ է, առանց բարդությունների աճում է մինչև -25 °C-ի պայմաններում, ավելի ցածր ջերմաստիճանի դեպքում ընձյուղների գագաթները ցրտահարվում և շարքից դուրս են գալիս։ Հողի նկատմամբ պահանջկոտ չէ, լավ է տանում ստվերը, չափավոր ջերմադիմացկուն է, հազվադեպ է վարակվում հիվանդություններով ու վնասատուներով, քամիների նկատմամբ դիմացկուն է։


== Բազմացում ==
Գետնանոճին բազմանում է սերմերով, ծածկած գրունտում՝ նաև ընձյուղային կտրոններով։ Գետնանոճին ունի ավելի քան 80 պարտիզային ձևեր, որոնք աչքի են ընկնում պսակի ձևի ու գույնի բազմազանությամբ։ Մեր հանրապետությունում Լավսոնի գետնանոճին խորհուրդ է տրվում օգտագործել կիսաչոր մերձարևադարձային և կիսանապատային գոտիների կանաչ տնկարկներում՝ (ծառուղի, մենածառ, խումբ)։


== Տարածվածություն ==
Բնության մեջ աճում է Հյուսիսային Ամերիկայի և Արևելյան Ասիայի ծովի մակերևույթից մինչև 1500 մ բարձրության լեռնային անտառներում։


== Գրականություն ==
Արծ. Ա. Գրիգորյան, Գեղազարդ Պարտիզագործություն
Ռուֆինա

Ռուֆինա (իտալերեն՝ Rufina), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 7382 մարդ (2008 թվականի տվյալներով)։ Բնակչության խտությունը՝ 166 մարդ/կմ²։ Տարածքը՝ 45 կմ²։ Փոստային ինդեքս՝ 50068։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 839651
Էլեկտրոնային փոստ՝ urp@comune.rufina.fi.it
Պաշտոնական կայքը՝ http://www.comune.rufina.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (284101-284200)

Աստերոիդների ցանկ (284001-284100)  • Աստերոիդների ցանկ  • Աստերոիդների ցանկ (284201-284300)
 Աստերոիդների ցանկ (284001-284100)  • Աստերոիդների ցանկ  • Աստերոիդների ցանկ (284201-284300)
Բերնհարդ Շլինկ

Բերնհարդ Շլինկ (գերմ.՝ Bernhard Schlink, հուլիսի 6, 1944(1944-07-06)[…], Բիլեֆելդ, Դետմոլդ, Հյուսիսային Հռենոս-Վեստֆալիա, Գերմանիա), գերմանացի իրավաբան, գրող։ Ծնվել է Բիլֆելդում (Գերմանիա), հայրը գերմանացի էր, մայրը՝ շվեյցարացի, իսկ նա ընտանիքի չորրորդ՝ ամենափոքր երեխան էր։ Երկու տարեկանից մեծացել է Հայդելբերգում։ Սովորել է Արևմտյան Բեռլինի «Ազատ համալսարանի» իրավաբանության ֆակուլտետում և ավարտել այն 1968 թվականին։ Դասավանդել է իրավաբանություն Բոննի համալսարանում և Ֆրանկֆուրտ Մայնի Յոհան Վոլֆգանգ Գյոթեի համալսարանում, ապա՝ 1992 թվականից նաև Բեռլինի Հումբոլդտի համալսարանում։ Այժմ Շլինկը ապրում և ստեղծագործում է Նյու Յորքում և Բեռլինում։
Գրողի ստեղծագործական կարիերան սկսվել է մի քանի դետեկտիվ պատմվածքներից։ 1995 թվականին տպագրվում է «Ընթերցողը», որը շուտով դառնում է բեսթսելլեր Գերմանիայում, ԱՄՆ-ում և թարգմանվում 39 լեզուներով։ Թարգմանվել է նաև հայերեն և 2012 թվականին տպագրվել է «Զանգակ» հրատարակչության կողմից։


== Ստեղծագործություններ ==
«Իրավունք, գինի, ապագա» (1988 թվական, էսսե, առաջին ստեղծագործություն)
«Գորդյան հանգույց» (1988 թվ.)
«Ընթերցողը» (1995 թվ.)
«Աղջիկը մողեսի հետ» (1995 թվ.)
«Սիրեկանը» (2000 թվ.)
«Որդին» (2004 թվ.)
«Քաղցր ոլոռ» (2004 թվ.)
«Թլպատում» (2004 թվ.)
«Դավաճանություն» (2004 թվ)
«Կինը բենզալցակայանից» (2004 թվ.)
«Վերադարձ» (2006 թվ.)
«Ուրիշ տղամարդը» (պատմվածքների ժողովածու, 2006 թվ.)
«Երեք օր» (2010 թվ.)
«Զելբի արդարադատությունը» (2010 թվ.)
«Զելբի խաբեությունը» (2010 թվ.)
«Զելբի ներումը» (2011 թվ.)
«Ամառային խաբկանքներ» (2012 թվ.)
«Գորդյան հանգույց» (2013 թվ.)


== Տես նաև ==
Ընթերցողը (ֆիլմ)
«Ուրիշ տղամարդը» (ֆիլմ)


== Ծանոթագրություններ ==


== Արտաքին հղումներ ==
Բերնհարդ Շլինկը Զանգակ հրատարակչությունում
Թոփ-Արճիճ

Թոփ-Արճիճ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մազալա

Մազալա, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ ավանից 26 կմ հարավ, սարավանդի վրա։


== Բնակչություն ==
XIX դարում եղել է հայաբնակ, XX դարի սկզբին ուներ 18 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լենյագո

Լենյագո  (իտալերեն՝ Legnago), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը՝ 25 181մարդ (2004 թվականի տվյալներով)։ Խտությունը կազմում է 307 մարդ/կմ²։ Տարածքը` 79,66 կմ²։ Փոստային ինդեքս` 37045։ Հեռախոսային կոդ՝ 0442։


== Հայտնի բնակիչները ==
Անտոնիո Սալիերի՝ կոմպոզիտոր
Ջովանի Բատիստա՝ արվեստագետ


== Արտաքին հղումներ ==
Պաշտոնական կայք (իտալ.)


== Ծանոթագրություններ ==